stanford-oval/wikipedia huggingface dataset:
Giovanni Battista Polledro

Giovanni Battista Polledro
Giovanni Battista Polledro (10. kesäkuuta 1781 Piovà – 15. elokuuta 1853 Piovà tai Asti) oli italialainen viulisti ja säveltäjä.
Polledro opiskeli Astissa ja 15-vuotiaasta lähtien Gaetano Pugnanin johdolla Torinossa, jossa hänestä tuli kuninkaallisen orkesterin viulisti. Hän teki ensimmäisen julkisen esiintymisensä vuonna 1797. Polledro kiersi Pohjois-Italiassa vuodesta 1798 ja asettui Milanoon vuonna 1801. Vuonna 1804 hänestä tuli Bergamon teatterin orkesterin konserttimestari. Polledro työskenteli viiden vuoden ajan muusikkona Moskovassa. Hän konsertoi lisäksi Pietarissa, Varsovassa, Berliinissä, Lontoossa, Alankomaissa ja Ranskassa. Vuodesta 1811 lähtien Polledro teki menestyksekkäitä kiertueita Saksassa. Vuonna 1812 hän esiintyi Ludwig van Beethovenin kanssa Karlsbadissa. Vuosina 1814–1823/1824 Polledro oli Dresdenin hoviorkesterin konserttimestari. Tämän jälkeen hän oli vuoteen 1844 saakka maestro di cappella Torinon hovissa.
Polledro tuurasi Niccolò Paganinia tämän suunnittelemalla esiintymismatkalla Englannissa vuonna 1829. Hän sai Paganinilta luvan esittäytyä tämän oppilaaksi. Polledro sävelsi lukuisia viulukonserttoja, hengellisiä teoksia ja kamarimusiikkia.
Funkmaster Flex

Funkmaster Flex vuonna 2018.
Funkmaster Flex (s. 5. elokuuta 1968, New York City, Yhdysvallat) on yhdysvaltalainen DJ, hip hop -artisti, radioääni ja televisiopersoona, jonka tunnetuin televisiosarja on Suomessakin Subilla esitetty Ratissa Funkmaster Flex.
DJ:nä Funkmaster Flex on palkittu viidellä kultalevyllä. Funkmaster Flex omistaa autojen ja moottoripyörien kustomointiyrityksen nimeltä Team Baurtwell. Team Baurtwellin asiakkaita ovat lähinnä kuuluisuudet, kuten Sean Combs, Shaquille O'Neal ja Mariah Carey.
Funkmaster Flex järjestää vuosittain kymmenessä yhdysvaltalaisessa kaupungissa vierailevan autonäyttelyn Custom Car and Bike Show Tour. Autoalan trendejä, julkkisten ajoneuvoja sekä hyväntekeväisyyshuutokauppoja sisältävä kiertue on järjestetty vuodesta 2000 alkaen.
Vuonna 2007 Funkmaster Flex aloitti uuden kuusiosaisen televisiosarjan yhteistyössä Ford Motor Companyn kanssa. Tosi-TV-sarja on nimeltään Car Wars with Funkmaster Flex ja siinä neljän kilpailijan tehtävänä on kustomoida vuoden 2007 Ford Expedition kuudessa viikossa. Sarjan ensimmäinen jakso esitettiin Yhdysvalloissa ESPN-kanavalla 20. toukokuuta 2007.
Diskografia > Mixtapet

The Mix Tape Volume 1: 60 Minutes of Funk (1995)
The Mix Tape Volume 2: 60 Minutes of Funk (1997) (Gold)
The Mix Tape Volume 3: 60 Minutes of Funk, The Final Chapter (1998) (Gold)
The Tunnel (collaboration with Big Kap) (1999) (Gold)
Vibe Hits, Vol. 1 (2000)
The Mix Tape Volume 4: 60 Minutes of Funk (2000) (Gold)
The Mix Tape Volume 5: 60 Minutes of Funk (2002)
My Lifestyle (2002)
Funkmaster Flex Car Show Tour (2005)
Televisiosarjat

Ratissa Funkmaster Flex (engl. Riding with Funkmaster Flex, SpikeTV)
All Muscle with Funkmaster Flex (ESPN)
Car Wars with Funkmaster Flex (ESPN2)
Aiheesta muualla

Virallinen kotisivu
Team Baurtwellin kotisivu (Arkistoitu – Internet Archive)
Greatest Day

| ”Greatest Day” Take That |
| --- | --- | --- |

Singlen tiedot
 Albumilta: The Circus
 Äänitetty : 2008
 Julkaistu:  24. marraskuuta 2008  9. joulukuuta 2008
 Formaatti: CD
 Tuottaja(t): John Shanks
 Tyylilaji: pop
 Kesto: 04.01
 Levy-yhtiö: Polydor (Universal)
Take Thatin muut singlet
| ”Rule the World” 2007 | ”Greatest Day” 2008 | ”Up All Night” 2009 |
"Greatest Day" on ensimmäinen single brittiläisen poikabändin Take Thatin viidenneltä studioalbumilta "The Circus". Single julkaistiin Isossa-Britanniassa 24. marraskuuta 2008.
Kappaleen ovat kirjoittaneet Take Thatin jäsenet ja sen on tuottanut John Shanks. Se on kirjoitettu ja äänitetty Sarm West -studioilla Lontoossa ja miksattu Jim Henson -studioilla Los Angelesissa. Ensiesityksensä "Greatest Day" sai 13. lokakuuta Chris Moylesin radio-ohjelmassa Radio 1 -kanavalla.
Gearheads

Gearheads on Philips Median vuonna 1996 julkaisema PC- ja MAC-peli. Pelissä kaksi pelaajaa lähettää hahmojaan vastakkaisin suuntiin. Tarkoituksena on saada mahdollisimman monta omaa hahmoa siirrettyä vaakasuuntaisesti ruudun toiselle puolelle vastustajan yrittäessä samanaikaisesti estää hahmojen kulkua.
Gearheadsia voi pelata yksin- tai kaksinpelinä ja se on sallittu kaikenikäisille.
Friedrich Mitterwurzer

Friedrich Mitterwurzer
Friedrich Mitterwurzer (16. lokakuuta 1844 Dresden – 13. helmikuuta 1897 Wien) oli itävaltalainen näyttelijä.
Elämä

Mitterwurzer sai 27-vuotiaana kiinnityksen Wienin Burgtheateriin. Hän saavutti merkittäviä voittoja muun muassa Faustin ja Mephiston rooleissa. Vaikka hän tulkitsi useita demonisia hahmoja, hän profiloitui ennen kaikkea naturalistisen näyttämötaiteen pioneerina. Vuosina 1879–1884 hän työskenteli ohjaajana Wienin Kaupunginteatterissa, jonka jälkeen hän siirtyi ohjaajaksi Carltheateriin.
Vuosina 1886–1894 Mitterwurzer teki menestyksekkäitä kiertueita Saksassa, Alankomaissa ja Yhdysvalloissa. Vuonna 1894 hän otti uudelleen pestin Burgtheaterista. Friedrich Mitterwurz kuoli 52-vuotiaana Wienissä. Hänet on haudattu Grinzingin hautausmaalle samaisessa kaupungissa.
Vuonna 1928 Wienin Döblingin kaupunginosaan (19. Bezirk) nimettiin katu, Mitterwurzergasse, Mitterwurzerin muistoksi ja vuonna 1982 puolestaan Mitterwurzerweg hänen aviopuolisonsa Wilhelminen kunniaksi.
Kirjallisuutta

Burckhard, M. : Friedrich Mitterwurzer. Wien 1906
David, Jakob J. : Mitterwurzer. (= Das Theater; 13). Schuster & Löffler, Berlin 1905
Fontana, Oskar M. : Wiener Schauspieler. Von Mitterwurzer bis Maria Eis. Amandus-Verlag, Wien 1948
Guglia, Eugen : Friedrich Mitterwurzer. Wien 1896.
Aiheesta muualla

Hugo von Hofmannsthalin kirjoittama nekrologia
Goin’ Crazy

| ”Goin’ Crazy” Dizzee Rascal ft>  Robbie Williams |
| --- | --- | --- |

Singlen tiedot
 Albumilta: The Fifth
 Julkaistu: 16. kesäkuuta 2013
 Formaatti: Digitaalinen lataus
 Tuottaja(t): Tim Anderson, Jamin Wilcox
 Tyylilaji: Grime, dance
 Kesto: 03.23
 Levy-yhtiö: Dirtee Stank, Interscope
Dizzee Rascal muut singlet
| ”Wild” 2013 | ”Goin’ Crazy” 2013 | ”Something Really Bad” 2013 |
Robbie Williamsin muut julkaisut
| ”Be a Boy” 2013 | ”Goin’ Crazy” 2013 | ”Go Gentle” 2013 |
Goin’ Crazy on Dizzee Rascalin single, jolla myös duetoi Robbie Williams. Kappaleen sanoittivat Dylan Mills, Robbie Williams, Tim Anderson ja Jamin Wilcox sekä tuotti Tim Anderson ja Jamin Wilcox. Kappale julkaistiin Isossa-Britanniassa digitaalisesti ladattavana 16. kesäkuuta 2013 Dizzee Rascalin tulevan viidennen studioalbumin, The Fifthin ensimmäisenä singlenä.
Raitalista

1. "Goin’ Crazy" (feat. Robbie Williams) - 3:23
Listasijoitukset

| Listat (2012) | Sijoitus |
| --- | --- |
Itävalta (Ö3 Austria Top 40): 57
Belgia (Flanderi): 39
Belgia (Wallonia): 38
Saksa (Media Control Charts): 32
Irlanti (IRMA): 25
Skotlanti (Official Charts Company): 4
Iso-Britannia (Britannian singlelista): 5
Käännös suomeksi
George M. Pullman

George M. Pullman 1870-luvulla.
George Mortimer Pullman (3. maaliskuuta 1831 Brocton, New York – 19. lokakuuta 1897 Chicago) oli yhdysvaltalainen teollisuudenharjoittaja, joka kehitti niin sanotun Pullman-vaunun eli junissa käytetyn makuuvaunun ja perusti rautatievaunuja valmistaneen Pullman Palace Car Companyn.
Ura > Rakennusten siirtäjänä

Pullmanin isä oli Erien kanavan rakennustyömaalla urakoitsijana työskennellyt puuseppä, joka patentoi vuonna 1841 kehittämänsä työkalun kokonaisten rakennusten siirtämiseen. Isänsä kuoltua vuonna 1853 Pullman jatkoi aluksi tämän liiketoimintaa ja siirsi rakennuksia kanavan tieltä New Yorkin osavaltion tilauksesta, kunnes muutti vuonna 1857 Chicagoon uuden työtilaisuuden perässä. Pullman vastasi yhdessä parin muun urakoitsijan kanssa operaatiosta, jossa Chicagon kaupunki kirjaimellisesti nostettiin ylös. Kaupunki sijaitsi alavalla alueella, jossa pohjavesi ja Michiganjärven tulvat usein muuttivat kadut liikennettä ja hygieniaa haittaavaksi mutavelliksi. Niinpä koko kaupunkia nostettiin puolisentoista metriä tunkkien avulla talo kerrallaan. Vanhaan katutasoon rakennettiin viemäriverkosto. Vuonna 1855 aloitettu urakka saatiin päätökseen vuonna 1866, mutta Pullman oli jo sitä ennen irtautunut hankkeesta.
Ura > Junavaunutehtailijana

Pullman ryhtyi 1850-luvun lopulla kehittämään uusia junavaunutyyppejä yhdessä liikekumppaninsa Benjamin Fieldin kanssa. Rautatieliikenteen merkitys oli tuolloin nopeasti kasvamassa, mutta matkustajavaunut olivat usein karuja ja epäviihtyisiä. Pullman halusi luoda ylellisen makuuvaunun yömatkoja varten ja muunsi vuonna 1859 kokeeksi kaksi Chicago, Alton and St. Louis Railroad -yhtiön vaunua sellaisiksi. Vastaanotto oli välittömästi myönteinen. Pullman siirtyi samana vuonna kultaryntäyksen houkuttelemana Coloradoon, johon hän perusti majatalon kullankaivajille, mutta hän palasi muutamaa vuotta myöhemmin Chicagoon jatkamaan junavaunujen valmistusta. Ensimmäinen varsinainen Pullman-vaunu, ”Pioneer”, valmistui vuonna 1865. Siinä oli makuusijoja kahdessa tasossa: taitettavat yläpedit sekä istuinpenkit, jotka pystyi laajentamaan alapedeiksi.
Pullmanin vaunut saivat Yhdysvalloissa kansallista huomiota, kun niitä käytettiin murhatun presidentti Abraham Lincolnin ruumiin kuljettamiseen takaisin Illinoisiin. Vuonna 1867 Pullman lopetti yhteistyön Fieldin kanssa ja perusti Pullman Palace Car Companyn, joka rakensi makuuvaunuja ja liikennöi niitä eri linjoilla rautatyhtiöiden kanssa tehdyillä sopimuksilla. Vaikka yhtiö tunnettiin parhaiten ylellisistä makuuvaunuistaan, se valmisti ja myi myös muita vaunutyyppejä kuten tavallisia matkustajavaunuja, rahtivaunuja ja kylmävaunuja. Yhtiö jatkoi toimintaansa Pullmanin kuoleman jälkeen 1980-luvulle saakka.
Pullman johti myös toista yhtiötä, joka rakennutti New Yorkiin Metropolitan Elevated Railway -ilmaradan.
Ura > Pullmanin kaupunki ja Pullmanin lakko

Tehtaitaan ja työntekijöitään varten Pullman perusti vuonna 1881 Chicagon eteläpuolelle Calumetjärven rannalle Pullmanin kaupungin. Hän osti kaupunkia varten vuonna 1880 yhteensä 16,2 neliökilometriä maata 23 kilometrin päästä Chicagosta 800 000 dollarin hinnalla. Yhtiön omistama ja hallitsema kaupunki oli aikanaan paljon huomiota herättänyt sosiaalinen kokeilu, joka oli näkyvästi esillä myös vuoden 1893 Chicagon maailmannäyttelyssä. Pullmanin kaupungissa ei ollut paheellisia houkutuksia kuten saluunoita tai bordelleja, ja asuntojen siisteyttä valvottiin tiukasti. Vuokrat olivat poikkeuksellisen korkeat, jotta kaupunki tuottaisi omistajalleen voittoa, mutta myös asuinolot olivat tavallisia työläiskaupunginosia paremmat. Pullman uskoi voivansa myös välttää työtaistelut pitämällä työvoiman tiukasti kontrollissaan, joten kaupungissa kiellettiin lehtien julkaiseminen, julkiset esiintymiset ja kokoukset ilman yhtiön lupaa. Arvostelijoiden mielestä Pullman hallitsi kaupunkiaan itsevaltaisesti kuin feodaaliruhtinas.
Kun Pullman lamakautena päätti alentaa työläistensä palkkoja, Pullmanin kaupungissa puhkesi toukokuussa 1894 niin sanottu Pullmanin lakko, joka johti maanlaajuisiin rautatieläisten tukilakkoihin, Pullmanin vaunujen boikotointiin ja väkivaltaisiin levottomuuksiin. Lakko murrettiin lopulta lähettämällä Chicagoon liittovaltion sotilaita. Tapauksen jälkiselvittely johti siihen, että Illinoisin osavaltion korkein oikeus määräsi vuonna 1898 Pullmanin kaupungin liitettäväksi Chicagoon.
Aiheesta muualla

Kuvia tai muita tiedostoja aiheesta George M. Pullman Wikimedia Commonsissa
Pullman vanhemmalla iällä.
Pullmanin kaupungin keskustaa 1880-luvulla.
Goin’ Back to Indiana

| Goin' Back to Indiana The Jackson 5 |
| --- | --- | --- |

Soundtrack-albumin tiedot
 Äänitetty : 1971
 Julkaistu: 29. syyskuuta 1971
 Tuottaja(t): Berry Gordy
 Tyylilaji: soul, bubblegum pop
 Levy-yhtiö: Motown Records
Michael Jacksonin muut julkaisut
| Maybe Tomorrow 1971 | Goin' Back to Indiana 1971 | Lookin' Through the Windows 1972 |
Goin' Back to Indiana on The Jackson 5 -yhtyeen live/soundtrack -albumi heidän samannimisestä TV-spesiaalista, jonka ABC esitti 16. syyskuuta 1971.
Albumi sisältää ennen julkaisemattomia kappaleita (The Day Basketball Was Saved, I Want to Take You Higher, Feelin' Alright ja Walk On), tosin ne ovat liveversioita, eikä studioversioita ole vieläkään julkaistu. Albumia myytiin maailmanlaajuisesti 2.6 miljoonaa kappaletta.
Kappalelista

I Want You Back (The Corporation) – 4:14
Maybe Tomorrow (The Corporation) – 4:15
The Day Basketball Was Saved – 7:59
Stand! (Sylvester Stewart) – 4:15
I Want to Take You Higher (Stewart) – 2:13
Feelin' Alright (originally by Traffic, but made famous by Joe Cocker) (Mason) – 4:12
Medley: "Walk On (this version originally by Isaac Hayes)/"The Love You Save" (The Corporation) – 4:57
Goin' Back to Indiana (The Corporation) – 4:47
Aiheesta muualla

Goin’ Back to Indiana Discogsissa (englanniksi)
The Jackson 5
| --- | --- |
Studioalbumit (The Jackson 5):   Diana Ross Presents The Jackson 5  ABC  Third Album  The Jackson 5 Christmas Album  Maybe Tomorrow  Goin' Back to Indiana  Lookin' Through the Windows  Skywriter  G.I.T.: Get It Together  Dancing Machine  Moving Violation  Joyful Jukebox Music 
Studioalbumit (The Jackson):   The Jacksons  Goin' Places  Destiny  Triumph  Victory  2300 Jackson Street 
Muut albumit:   Goin' Back to Indiana  Joyful Jukebox Music  Boogie  The Jacksons: An American Dream Soundtrack 
Livealbumit:   The Jackson 5 in Japan  The Jacksons Live! 
Kokoelmat:   Greatest Hits  Portrait of the Jackson 5  Jackson Five Super Deluxe  Jackson 5 Both Sides  Excellent 20  Twin Deluxe  The Best Of  Jackson 5  Anthology  New Soul Greatest Hits 14  Motown Special  Zip A Dee Doo Dah  20 Golden Greats  Os Grandes Sucessos de Michael Jackson Vol.2  Superstar Series Vol. 12 : Jackson 5  The Jackson Five feat. Michael Jackson  Great songs and performances that inspired the Motown 25th Anniversary TV Special  14 Original Greatest Hits  The Very Best Of The Jackson 5  The Great Love Songs of Jackson 5  Motown Legends Jackson 5  Anthology Jackson 5  Motown Legends Jackson 5  Jackson 5 - Children Of The Light  Jackson 5 - Lucky Sounds  Historic Early Recordings  Soulsation !  The Ultimate Collection  The Ultimate Collection  We Are The Jackson Five  The Best Of Jackson 5 (Millenium)  Free Soul  Anthology Jackson 5  Jackson 5 - Children Of The Light  Jackson 5 - Children Of The Light  Soul Source vol. 1  Soul Source vol. 2  Les Talents du Siècle Jackson Five  Classic Jackson 5  The Jacksons Story  The Very Best Of The Jackson 5 and the Jacksons  The Essential Jacksons  The Very Best of The Jacksons  Jackson 5 Gold  The Jackson 5 - Break Out Years 1970  The Jackson 5 Story  Jackson Five - Soul Legends  Number Ones, The Jacksons Story  Les 50 plus belles chansons  Classic Jackson 5  Jackson 5 Love Songs  The Jackson Five Icons  Soul Source : The Best Of Jackson 5 Remixes  I Want You Back! Unreleased Masters  Can You Feel It: The Jacksons Collection  The Jackson 5 with Michael Jackson: The First Recordings
Gnarffit

Gnarffit  on saksalainen piirrossarja, joka kertoo Moppan planeetalla asuvista kivikautisista olennoista. Sarjaa on esitetty MTV3-kanavalla sekä Sub Juniori ja Nickelodeon - digikanavalla.
Aiheesta muualla

http://www.gnarf-tv.de/ (Arkistoitu – Internet Archive)
Giovanni Battista Vitali

Giovanni Battista Vitali (18. helmikuuta 1632 Bologna – 12. lokakuuta 1692 Bologna) oli italialainen säveltäjä. Hän oli maansa ensisijainen jousille sävelletyn kamarimusiikin tekijä Arcangelo Corellia edeltäneenä aikana.
Vitali oli Maurizio Cazzatin oppilas. Hän aloitti noin vuonna 1658 toimintansa sellistinä Basilica di San Petroniossa, Bolognassa. Vuonna 1674 hän oli toinen ja vuonna 1684 ensimmäinen musiikillinen johtaja Modenan Francesco II:n palveluksessa. Vitalin julkaistut teokset koostuvat pääasiallisesti triosonaateista, joihin kuuluu sekä kirkollista että maallista tyyliä edustavia töitä. Häneltä on säilynyt myös huomattava määrä tansseja. Monia hänen teoksistaan säilytetään Modenan Biblioteca Estensessä.
Myös Vitalin poika Tomaso Antonio Vitali oli säveltäjä.
Aiheesta muualla

IMSLP: Giovanni Battista Vitali: nuotteja
Gadar: Ek Prem Katha

| Gadar: Ek Prem Katha |
| --- | --- |

Ohjaaja:  Anil Sharma
Käsikirjoittaja:  Shaktimaan Talwar
Tuottaja:  Nittin Keni
Säveltäjä:  Uttam Singh
Kuvaaja:  Najeeb Khan
Leikkaaja:  Arun-Shekhar
Pääosat:  Sunny Deol Amisha Patel
Valmistustiedot
Valmistusmaa:  Intia
Tuotantoyhtiö:  Zee Studios
Levittäjä:  Zee Studios
Ensi-ilta:  15. kesäkuuta 2001
Kesto:  185 min
Alkuperäiskieli:  hindi
Seuraaja:  Gadar 2
Aiheesta muualla
IMDb 
Infobox OKNimi-testi OK: 
Gadar: Ek Prem Katha (hindiksi ग़दर: एक प्रेम कथा, Ġadar: ek Prem Kathā; suom. ”Kapina: Rakkaustarina”) on vuonna 2001 ensi-iltansa saanut intialainen hindinkielinen romanttinen toimintadraamaelokuva, jonka on ohjannut Anil Sharma. Päärooleja näyttelevät Sunny Deol ja Amisha Patel.
Juoni

Intian jaon aikana vuonna 1947 sikhiläinen kuorma-autonkuljettaja rakastuu aristokraattiseen perheeseen kuuluvaan muslimityttöön.
Näyttelijät

| 0 | 1 | 2 |
| --- | --- | --- |
|  Sunny Deol  | … |  Tara Singh   |
|  Amisha Patel  | … |  Sakeena Ali Singh   |
|  Amrish Puri  | … |  Ashraf Ali   |
|  Lillete Dubey  | … |  Shabana Ali   |
|  Vivek Shauq  | … |  Darmiyaan Singh   |
|  Utkarsh Sharma  | … |  Charanjeet Singh   |
|  Suresh Oberoi  | … |  Taya   |
|  Madhu Malti  | … |  Gurjeet Singh   |
|  Pramod Moutho  | … |  Gurdeep Singh   |
|  Kanika Shivpuri  | … |  Parmeet Singh   |
|  Mushtaq Khan  | … |  Gulraaz Khan   |
|  Dolly Bindra  | … |  Samira Khan   |
|  Ahsaan Khan  | … |  Abdul Ali   |
|  Tony Mirchandani  | … |  Sarfaraz Ali   |
|  Samar Jai Singh  | … |  Salim Ali   |
|  Gyan Prakash  | … |  Wali Mohammed   |
|  Vikrant Chaturvedi  | … |  Kalim   |
|  Rakesh Bedi  | … |  Chandrakant Vaidya   |
|  Vishwajeet Pradhan  | … |  Daroga Suleiman   |
|  Ishrat Ali  | … |  Qazi   |
|  Mithilesh Chaturvedi  | … |  Idris   |
|  B. N. Sharma  | … |  Iqbal   |
|  Pratima Kazmi  | … |  ahne nainen   |
|  Amita Khopkar  | … |  Bano   |
|  Santosh Gupta  | … |  Chanta   |
|  Abhay Bhargava  | … |  Intian armeijan upseeri   |
|  Shweta Shinde  | … |  Sakinan ystävä   |
|  Om Puri  | … |  kertoja   |
Soundtrack

Kaikki sanat Anand Bakshi, kaikki sävellykset Uttam Singh.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Udja Kale Kawan – Folk” | Udit Narayan |  |  |  |  |  |  |  |
| 2. | ”Musafir Jaane Wale” | Udit Narayan, Preeti Uttam |  |  |  |  |  |  |  |
| 3. | ”Main Nikla Gaddi Leke” | Udit Narayan |  |  |  |  |  |  |  |
| 4. | ”Udja Kale Kawan – Marriage” | Udit Narayan, Alka Yagnik |  |  |  |  |  |  |  |
| 5. | ”Hum Juda Ho Gaye” | Udit Narayan, Preeti Uttam |  |  |  |  |  |  |  |
| 6. | ”Udja Kale Kawan – Search” | Udit Narayan, Alka Yagnik, Nihar S. |  |  |  |  |  |  |  |
| 7. | ”Aan Milo Sajna” | Pandit Ajoy Chakrabarty, Parveen Sultana |  |  |  |  |  |  |  |
| 8. | ”Traditional Shaadi” | – |  |  |  |  |  |  |  |
Vastaanotto

Box Office India julisti Gadar: Ek Prem Kathan ”kaikkien aikojen jymymenestykseksi”.
Aiheesta muualla

Gadar: Ek Prem Katha Internet Movie Databasessa (englanniksi)
Gerd Hessler

| Mitalit> Maa:   Itä-Saksa.Miesten hiihto.MM-kilpailut  | Mitalit> Maa:   Itä-Saksa.Miesten hiihto.MM-kilpailut  | Mitalit> Maa:   Itä-Saksa.Miesten hiihto.MM-kilpailut  | Maa:   Itä-Saksa> Miesten hiihto. |
| --- | --- | --- | --- |
|  Kultaa | Falun 1974 | 4×10 km viesti |  |
|  Hopeaa | Vysoke Tatra 1970 | 4×10 km viesti |  |
| Talviuniversiadit  | Talviuniversiadit  | Talviuniversiadit  |  |
|  Hopeaa | Rovaniemi 1970 | 4x10 km viesti |  |
Gerd Hessler (s. 13. syyskuuta 1948 Tannenbergsthalissa Saksissa itäisessä Saksassa) on entinen itäsaksalainen maastohiihtäjä, joka saavutti urallaan maailmanmestaruuden ja oli parhaimmillaan 1970-luvulla.
Hessler edusti urallaan SC Dynamo Klingenthalia. Kansallisen junioriuran jälkeen hän oli vuoden 1968 Grenoblen talviolympialaisissa varamiehenä. Vuoden 1969 Itä-Saksan mestaruuskisoissa hän sijoittui seuratoverinsa Gert-Dietmar Klausen jäljessä 30 kilometrillä toiseksi ja voitti Klingenthalin viestijoukkueen jäsenenä ensimmäisen Itä-Saksan mestaruutensa.
Vuodesta 1970 tuli Hesslerin läpimurtovuosi kansainväliseen tietoisuuteen. Kansallisissa mestaruuskisoissa hän oli joka matkalla kärkiviisikossa parhaan sijoituksen ollessa 30 kilometrin neöljäs sija. Hänet valittiin vuoden 1970 Vysoke Tatran MM-kisojen joukkueeseen. Yksilömatkoilla paras sijoitus oli 30 kilometrin 20. sija. Viestissä tuli sitten menestystä, kun Itä-Saksan joukkue Hessler-Lesser-Grimmer-Klause saavutti hopeaa Neuvostoliiton voittaessa. Hessler oli mukana myös Rovaniemellä huhtikuussa 1970 järjestetyissä talviuniversiadeissa, joissa hän oli saavuttamassa hopeaa Itä-Saksan viestijoukkueessa.
Vuoden 1972 Sapporon talviolympialaisissa Hessler sijoittui 25:ksi 15 kilometrillä, 18:ksi 30 kilometrillä. Viestissä Hessler oli jälleen avausosuudella joukkueen sijoittuessa nyt 6:ksi.
Falunin MM-kisoissa kahta vuotta myöhemmin vuonna 1974 Hessler sijoittui 15:ksi 15 kilometrillä ja oli mukana maailmanmestaruuden voittaneessa Itä-Saksan viestijoukkueessa,.
Vuonna 1975 Hessler voitti ensimmäisen kerran henkilökohtaisen mestaruuden pisimmällä matkalla, joka silloin oli 40 kilometriä. Seuraavana vuonna 1976 Hessler saavutti kansalliset mestaruudet 15 kilometrillä ja viestissä sekä hopeaa 30 ja 50 kilometrillä. Samana vuonna 1976 eli Innsbruckin olympiavuonna sijoitukset olympiakisoissa olivat vaatimattomat 28. niin 15 kuin 50 kilometrillä. Viestissä Hessler tuli toisena ykkösosuudelta, mutta Lesserin matka päättyi onnettomuuteen, joka pakotti joukkueen keskeyttämään.
1970-luvun alun huippuviestijoukkueen Lesserin ja Grimmerin lopettaessa Klause ja Hessler jatkoivat vielä vanhasta 1970-luvun alun huippuhiihtäjistä. Hän oli vuosina 1974-1979 voittoisassa Klingenthalin viestijoukkueessa. Vuonna 1977 hän saavutti mestaruuden 30 kilometrillä. Vuoden 1978 Lahden MM-hiihdot jäivät Hessleriltä väliin. Vuodesta 1979 tuli Hesslerille viimeinen aktiivivuosi. Silloin hän saavutti viestimestaruuden lisäksi hopeaa 30 kilometrillä.
Kaikkiaan Gerd Hessler saavutti Itä-Saksan mestaruushiihdoissa 11 kultaa, 9 hopeaa ja 3 pronssia.
Siviilielämä

Gerd Hessler oli naimisissa itä-saksalaisen huippuhiihtäjän Monika Debertshäuserin kanssa. Avioliitto päättyi kuitenkin myöhemmin eroon.
Uransa jälkeen Hessler toimi Klingenthalissa valmentajana. Valmentajauran jälkeenen hän toimi vakuutusagenttina Aschenbergissä.
Giovanni Battista Salvi da Sassoferrato

| Giovanni Battista Salvi |
| --- | --- |
 Omakuva. Uffizin galleria.
Henkilötiedot
Syntynyt: elokuu 1609 Sassoferrato, Ancona
Kuollut: 8. elokuuta 1685 (79 vuotta) Rooma
Ammatti:  taidemaalari
Taiteilija
Salanimi:  Giovanni Battista Sassoferrato
Taidesuuntaus:  barokki
Kuuluisimpia töitä:  Madonna del rosario
Giovanni Battista (Giambattista) Sassoferrato, oikea sukunimi: Salvi, (elokuu 1609 Sassoferrato, Ancona – 8. elokuuta 1685 Rooma) oli italialainen taidemaalari. Hän oli isänsä Tarquinio Salvin oppilas. Hän opiskeli tutkimalla Rafaelin, Domenichinon ja Guido Renin maalauksia. Hänen pääasiallisin aiheensa oli madonna ja Jeesus-lapsi, ja aiheensa ja sen käsittelyn ansiosta hän oli hyvin suosittu, vaikka työt eivät ole kovin omaperäisiä. Hänen maineikkain maalauksensa on alttaritaulu Madonna del rosario Roomassa Pyhän Sabinan kirkossa. Maalaus varastettiin 1901, mutta se löytyi ja palautettiin paikalleen.
Aiheesta muualla

Kuvia tai muita tiedostoja aiheesta Giovanni Battista Salvi da Sassoferrato Wikimedia Commonsissa